钦定古今图书集成/理学汇编/学行典/第122卷 > 冯从吾集 > 《关中书院语录》
## 钦定古今图书集成/理学汇编/学行典/第122卷 > 冯从吾集 > 《关中书院语录》

问一物不容，万物皆备景象。时书院新辟，阶除洒扫，
花树森阴，令人可爱，因顾诸生谓之曰：“阶除洒扫，此
便是一物不容景象；花树森阴，此便是万物皆备景
象。若异端之一切俱无，是无芜秽，并无花树；世俗之
无所不有，是有花树，并有芜秽，于理通乎？”诸生闻之
跃然。圣贤论心，不外纲常伦理，出处辞受、动静语
默，“于此件件透彻，步步踏实，才见真心，才是真正学
问。得力处在此，用力处亦在此。”问：“唐虞之际，洪水
艰食，天下正是多事，而虞廷独揭‘人心道心，更不及
事功’一语，恰似迂阔。而尧舜事功独卓越千古。何也？”
曰：“心者，政事之源，而‘精一执中正，修政立事之根也。
源洁流清，根深木茂，此尧舜之事功，所以’”独卓越千
古耳。三代以后，讲《心学》者多见为迂，而君臣上下，争
驰骛于事功，又何怪乎“事功”之反不及古人也？心学
不明，关系千百年，国家治乱不小，故不容不讲。